open-index/open-wikipedia-markdown huggingface dataset:
خلقی نقص

** خلقی نقص** یا **پیدائشی بد نظمی** یا **پیدائشی نقص**  ایسا نقص ہے جو اکثر بچوں میں یہ دیکھا جاتا ہے کہ وہ پیدائش سے متاثر ہوتے ہیں ۔ مثال کے طور پر ان کے ہونٹ اور ناک پھٹے ہوئے ہوتے ہیں۔ایسے کچھ معمولی نقص کے آپریشن کیے جا سکتے ہیں۔ تاہم کچھ نقص پیچیدہ بھی ہو سکتے ہیں، جیسے کہ جسم کے کچھ اعضا کا نہ ہونا یا ناقابل استعمال ہونا، پیدائش سے کوئی مرض کی کیفیت میں مبتلا ہونا یا پھر دماغ کے کوئی نقص کا شکار ہونا۔ ان میں سے کچھ تو لا علاج ہیں، کچھ کا دیر پا علاج موجود ہے اور کچھ کے لیے دوائیں تو موجود ہیں مگر مکمل شفا یابی تلاش کرنا مشکل ہے۔

## حقیقی عیب اور ظاہری عیب
حقیقی عیب یا نقص کی صورت یہ ہے کہ کوئی شخص کسی عضو سے محروم ہو یا اس کا استعمال نہ کر سکتا ہو یا استعمال میں دشواری ہو۔ امراض بھی اسی حقیقی عیب کے زمرے میں آتے ہیں۔ تاہم ظاہری بناوٹ میں عیب ہونا بھی لوگوں کو تکلیف پہنچاتا ہے اور لوگ انھیں بھی دور کرنے کی تدابیر سوچتے رہتے ہیں۔

عام طور پر حمل کے پہلے تین مہینوں کے دوران ہونٹ اور تالو بنتے ہیں۔ اگر یہ اعضاء صحیح نہیں جڑ پاتے تو دو حصوں کے درمیان ایک خلء رہ جاتی ہے جس کو کلیفٹ کہتے ہیں۔ کلیفٹ اپنی اقسام اور شدّت کے لحاظ سے مختلف ہو سکتے ہیں۔ ہونٹ اور تالو کا کلیفٹ پیدائشی نقص کی عام اقسام ہیں جو ایک ہزار بچوں میں سے ایک بچے میں ہوتے ہیں۔ زیادہ تر بچے جن کے تالو یا ہونٹ کٹے ہوئے ہوتے ہیں وہ صحت مند ہوتے ہیں اور ان میں کوئی اور پیدائشی نقص نہیں ہوتا۔ لیکن چند بچوں کو کلیفٹ کے ساتھ اور بھی طبی مسائل ہو سکتے ہیں۔

## وبائی امراض اور خلقی نقص کا باہمی ربط
طبی ادب میں یہ بات موضوع بحث بنی ہوئی ہے کہ یا وبائی امراض اور پیدائشی بد نظمی کا کوئی باہمی ربط ہے یا نہیں۔ اس تعلق سے متضاد دعوے کیے بھی گئے اور ایضًا متضاد شواہد بھی پیش کیے گئے ہیں۔

تاہم 2010ء کی دہائی کے وسطِ ثانی سے دنیا کے کچھ حصوں میں زیکا وائرس کا پھیلاؤ دیکھا گیا اور کئی ممالک میں سینکڑوں لوگ اس کی چپیٹ میں آگئے تھے۔ ایسے وقت میں برازیل کے محکمۂ صحت نے ملک میں مچھروں کے کاٹنے سے ہونے والے زِیکا بخار اور بچوں میں پیدائشی نقص کے بڑھتے واقعات کے درمیان ربط کی تصدیق کی تھی۔ ان کا دعوٰی تھا کہ ہے کہ دوران حمل پہلے ماہ میں ہی رحمِ مادر میں مائیکرو اینسیفالائیٹس، یعنی دماغ کی سوزش کی بیماری کے واقعات تیزی سے بڑھنے کی وجہ زِیکا بخار ہے۔

## حوالہ جات


زمرہ:حیوانات کی نشو و نما کی حیات
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
ستمبر 2018ء میں وفیات

یہ **ستمبر 2018ء میں وفیات** کی وقائع نگاری ہے۔ نام بلحاظ تاریخ وفات شامل ہیں۔ ہر تاریخ کے نام بلحاظ الف بائی ترتیب ہیں۔

تمام معلومات کی ترتیب یہ ہے :
* نام، عمر، شہریت جس ملک میں پیدا ہوا، قومیت (اگر دستیاب ہو)، شخصیت کی وجہ شہرت، وجہ وفات (اگر معلوم ہو) اور حوالہ۔
## ستمبر
### 26
* عامر وسیم، 58 سال، پاکستانی ڈومیسٹک کرکٹ کھلاڑی اور تربیت کار۔

### 25
* بابا ہری داس، 95 سال، بھارتی یوگا کے استاد، خاموشی اختیار کرنے والے سنیاسی اور دھرم اور موکش کے مبصر۔

### 23
* چارلس کے کاؤ، 84 سال، ماہر طبیعیات، نوبل انعام برائے طبیعیات یافتہ۔
### 21
* ٹران ڈائی کوآنگ، 61 سال، ویتنامی سیاست دان، آٹھویں صدر ویتنام۔

### 11
* کلثوم نواز، 68 سال، پاکستانی سیاست دان، گلے کا سرطان۔

### 6
* ژیلبرز لازار، 98 سال، فرانسیسی ماہر لسانیات اور ماہر ایرانیات۔

### 3
* جلال الدین حقانی، 79 سال، حقانی نیٹ ورک کے قائد، طویل علالت۔

## مزید دیکھیے

* جنوری 2018ء میں وفیات
* فروری 2018ء میں وفیات
* مارچ 2018ء میں وفیات
* اپریل 2018ء میں وفیات

* مئی 2018ء میں وفیات
* جون 2018ء میں وفیات
* جولائی 2018ء میں وفیات
* اگست 2018ء میں وفیات

* اکتوبر 2018ء میں وفیات
* نومبر 2018ء میں وفیات
* دسمبر 2018ء کی وفیات

## حوالہ جات

@
زمرہ:ستمبر 2018ء کی سرگرمیاں
زمرہ:ویکی ڈیٹا سے مختلف مختصر وضاحت
نگوین فو ٹرونگ

**نگوین فو ٹرونگ** (ویتنامی: Nguyễn Phú Trọng) ویتنامی سیاست دان اور ملک کے موجودہ صدر ہیں۔ ٹران ڈائی کوآنگ کی وفات کے بعد صدر منتخب ہوئے۔ ترتیب کے لحاظ سے وہ نویں صدر اور ویتنام کی کمیونسٹ پارٹی کے جنرل سیکریٹری بھی ہیں۔

انھیں انیس جنوری 2018ء کو ویتنامی کمیونسٹ پارٹی کا جنرل سیکریٹری جماعت کی 11ویں قومی کانگریس میں منتخب کیا گیا اور سنہ 2016ء میں جماعت کی 12ویں قومی کانگریس میں دوبارہ منتخب کیے گئے تھے۔

وہ کمیونسٹ پارٹی کے سیکریٹریٹ کی سربراہی کرتے ہیں اور اس کی مرکزی فوجی کمیشن کے سیکریٹری ہیں ساتھ ہی وہ کمیونسٹ پارٹی کے پولٹ بیورو کے سربراہ ہیں، جو ویتنام میں فیصلے کرنے والا اعلیٰ ترین ادارہ ہے، اس لحاظ سے وہ اب ویتنام کی سب سے طاقتور شخصیت ہیں۔ 

3 اکتوبر 2018ء کو ویتنامی کمیونسٹ پارٹی کی مرکزی کمیٹی نے انھیں اگلے صدر کے طور پر نامزد کیا۔ وہ ہو چی من (صرف شمالی ویتنام میں) اور ٹرونگ چن کے بعد کمیونسٹ پارٹی کے ساتھ ساتھ ریاست کی سرپرستی کرنے والے تیسرے شخص ہیں۔

23 اکتوبر 2018ء کو نگوین فو ٹرونگ کو قومی اسمبلی کے چھٹے اجلاس میں رائے شماری کے بعد صدر منتخب کیا گیا۔ نگوین 2006ء سے 2011ء تک قومی اسمبلی کے چیئر بھی رہ چکے ہیں۔

## ابتدائی زندگی
نگوین فو ٹرونگ ضلع ڈونگ ان، ہنوئی میں پیدا ہوئے۔ ان کا تعلق ایک غریب کسان خاندان سے ہے۔ انھوں نے ویتنام نیشنل یونیورسٹی، ہنوئی سے 1963ء تا 1967ء تک عِلمِ زبان پڑھا۔ نگوین باضابطہ طور پر ویتنامی کمیونسٹ پارٹی کے رکن دسمبر 1968ء میں بنے۔ انھوں نے 1967ء–1973ء، 1976ء–1980ء اور 1983ء–1996ء کے ادوار میں ویتنامی کمیونسٹ پارٹی (سابقہ لیبر پارٹی) کی نظری اور سیاسی ادارہ *تاپ چی کونگ سان* (کمیونسٹ تبصرہ) کے لیے کام کیا۔ سنہ 1991ء سے سنہ 1996ء تک *تاپ چی کونگ سان* کے مدیر اعلیٰ رہے۔

سنہ 1981ء میں وہ اکیڈمی آف سائنسز میں پڑھنے کے لیے سویت یونین گئے، جہاں سے انھوں نے 1983ء میں تاریخ میں کینڈیڈیٹ آف سائنسز کی سند حاصل کی۔
## حوالہ جات

زمرہ:1944ء کی پیدائشیں
زمرہ:ویت نام کے صدور
زمرہ:ہنوئی کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
مرچی (فلم)

***مرچی*** 2013ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے مصنف اور ہدایت کار کورتلا شوا ہیں، جنھوں نے اس فلم سے اپنی ہدایت کاری کے سفر کا آغاز کیا۔ یہ فلم پربھاس کے بھائی پرامود اپلپتی اور وی ومسی کرشنا ریڈی نے یو وی کریشن کے بینر تلے پروڈیوس کی۔ اس فلم کے مرکزی ستارے پربھاس، انوشکا شیٹی اور ریچا گنگوپادھیائے ہیں، جبکہ ستیہ راج، ادتیہ مینن، ندھیہ، سمپتھ راج، براہما نندم اور سبھراجو معاون کردار ادا کر رہے ہیں۔ فلم کا عنوان پہلے *واردھی* تھا جو بعد میں تبدیل کر کے *مرچی* کر دیا گیا۔

اس فلم نے *نندی اعزاز برائے بہترین فیچر فلم* اور *نندی اعزاز برائے بہترین نووارد ہدایت کار* سمیت 6 ریاست نندی اعزاز حاصل کیے۔ کیلاش کھیر نے گانے *"پنڈگلا ڈگی وچھوو"* کے لیے *فلم فیئر اعزاز برائے بہترین پس پردہ گلوکار* اور *نندی اعزاز برائے بہترین پس پردہ گلوکار* کا اعزاز جیتا۔ فلم کا ہندی زبان کا ڈب ورژن عنوان *خطرناک کھلاڑی* کے عنوان سے *گولڈ مائن ٹیلی فلمز* کی طرف سے جاری کیا گیا اور ملیالم زبان کا ڈب ورژن اسی عنوان کے ساتھ جاری کیا گیا۔ یہ فلم کنڑا زبان میں *[[مانیکیا]]*، بنگالی زبان میں *[[بنداس (2014ء فلم)|بنداس]]* اور اڑیہ زبان میں *بسونتھ* کے عنوان سے دوبارہ بنائی گئی۔

## اشاعت
فلم 8 فروری، 2013ء کو دنیا بھر میں جاری کی گئی۔

## کاسٹنگ
انوشکا شیٹی اور ریچا گنگوپادھیائے کو فلم کی مرکزی اداکاراؤں کے طور پر چنا گیا۔ فلم میں پربھاس کے ماں باپ کا کردار، تمل اداکاروں ستیہ راج اور ندھیہ نے ادا کیا۔

## مارکیٹنگ
فلم کا پہلا پوسٹر اور کچھ تصاویر 21 اکتوبر، 2012ء کو جاری کی گئی۔ *مرچی* کا ٹیزر 18 نومبر، 2012ء کو یوٹیوب پر جاری کیا گیا اور کچھ گھنٹوں بعد وائرل ہو گیا۔ فلم کے 100 دن ہونے کے بعد *سری بالاجی ویڈیوز* نے فلم کو ڈی وی ڈی، بلو رے اور وی سی ڈی میں جاری کیا۔

## حوالہ جات

## بیرونی روابط
* 

زمرہ:بھارتی ایکشن فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:مصالحہ فلمیں
زمرہ:ہندی میں ڈب شدہ تیلگو زبان کی فلمیں
زمرہ:2010ء کی دہائی کی تیلگو  زبان کی فلمیں
زمرہ:آندھرا پردیش میں ہونے والے واقعات پر فلمیں
زمرہ:اطالیہ میں عکس بند فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:آندھرا پردیش میں عکس بند فلمیں
زمرہ:ایک آئٹم نمبر والی فلمیں
زمرہ:بھارتی ایکشن ڈراما فلمیں
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:ترونلویلی میں عکس بند فلمیں
زمرہ:میلان میں عکس بند فلمیں
زمرہ:پولاچی میں عکس بند فلمیں
زمرہ:تشدد کے بارے میں فلمیں
زمرہ:راموجی فلم سٹی میں علس بند فلمیں
زمرہ:کوراتلا سیوا کی ہدایت کاری میں بننے والی فلمیں
زمرہ:بھارتی غیر خطی بیانیہ فلمیں
آصف رضا میر

**آصف رضا میر** (Asif Raza Mir) پاکستانی فلم اداکار اور ڈراما پروڈیوسر ، ان کا اداکاری کا زمانہ زیادہ تر 1980ء کے دوران تھا.  .

وہ پاکستان کے مشہور ڈراما پروڈکشن ہاؤس  A & B کے بانی ہیں .

## خاندان
ان کے والد رضا میر (و. 2002) ایک فلم ڈائریکٹر اور فلمساز تھے پہلی پاکستانی فلم ، *[[تیری یاد (فلم)|تیری یاد]]* (1948). ان کے بیٹے احد رضا میر بھی ایک اداکار ہیں.

## کیریئر
میر 1980 کی دہائی میں اپنے کیریئر کے عروج پر پہنچے۔ انھوں نے مختلف پاکستانی فلموں میں اداکاری کی ہے، جیسے *دامن* ، *بدلتے موسم* ، ساتھی، *پلے بوائے* *،* *میرے اپنے* اور ہے *یہ شہر* ۔ میڈیا کے ساتھ ان کی شمولیت 1990 کی دہائی میں ختم ہو گئی، لیکن وہ 2000 کی دہائی میں واپس آ گئے۔

آصف رضا میر نے مختلف ڈراما سیریلز میں بھی اداکاری کی ہے، جیسے میں *عبد القادر* ہوں اور *عشق گمشدہ* ۔ ٹیلی ویژن پر ان کی سب سے مقبول پرفارمنس، جو *[[تنہائیاں (ڈراما)|تنہائیاں]]* میں آئی، ان کی ابتدائی کامیابی کی ایک وجہ تھی۔ *سمندر* میں ان کا کردار بھی آج بھی یاد کیا جاتا ہے۔ انھوں نے عید کے ایک ڈرامے میں بھی کام کیا، جس کا نام *چھوٹی چھوٹی بات* ہے۔ ادوار کے ڈرامے *تانسین* میں زیبا بختیار کے مدمقابل ان کے کردار کو بھی سامعین اور ناقدین نے یکساں طور پر سراہا تھا۔ انھوں نے *دروازہ* میں روحی بانو کے مقابل اداکاری بھی کی اور ان کی اداکاری آج تک یاد رکھی جاتی ہے۔ وہ انور مقصود کے مشہور سیریل *آنگن ٹیڑھا* کی آخری قسط میں چور کے روپ میں نظر آئے۔ اداکاری کے علاوہ میر ایک بزنس مین بھی ہیں، حالانکہ ان کا کہنا ہے کہ وہ کبھی دونوں کے درمیان توازن برقرار نہیں رکھ پائے۔

## ٹیلی ویژن

* دروازہ
* سمندر
* دشت تنہائی
* ابھی ابھی -بطور احمد بیگ ( عمران عباس کے والد)
* چھوٹی چھوٹی باتیں
* تنہائیاں
* نشان حید-ر ڈراما سیریل بطور انڈین آرمی آفیسر
* اماوس
* آنگن ٹیڑھا
* تانسین
* میرے درد کو جوزبان ملے
* بادلوں پہ بسیرا
* سرکار صاحب بطور سرکار صاحب
* تیرے لیے
* باریش کے آنسو
* آسمان چون دو
* انوکھا بندھن
* اگر تم نا ہوتے
* ابھی دور ہے کنارا
* عشق گمشدہ
* دل ہے چھوٹا سا
* بھوت
* مجھے اپنا بنا لو
* کیسی ہیں دوریاں
* دن ڈھلے۔
* روگ
* شہر دل کے دروازے
* حال دل
* قصہ چار درویش
* دیا جلے۔
* قید تنہائی
* مین عبد القادر ہون
* تنہائی
* تنہائیاں - نئے سلسلے
* سسکیاں
* مقابل 2016 بطور محمود
* مورے سائیاں 2017
* کتنی گرہیں باقی ہیں بطور حمید اظفر (Ep:8) اور عاطف (Ep:30)
* پرچھائیں
* نباہ
* خلش

## فلم

* دامن
* بدلتے موسم
* کائنات
* ساتھی
* پلے بوائے
* میرے اپنے
* ہائے یہ شوہر
* مان جاو نا (2018)
* پرواز ہے جنون (2018)

## حوالہ جات

## بیرونی روابط

* 
* آصف رضا میر پر '''Mag4you'''

زمرہ:سینٹ انتھون ہائی سکول، لاہور سے فارغ التحصیل
زمرہ:1959ء کی پیدائشیں
زمرہ:کراچی کے مرد اداکار
زمرہ:پاکستانی ٹیلی وژن پروڈیوسرز
زمرہ:پاکستانی مرد ٹیلی ویژن اداکار
زمرہ:پاکستانی مرد فلمی اداکار
زمرہ:بقید حیات شخصیات
زمرہ:پی ٹی وی
زمرہ:پی ٹی وی فنکار
زمرہ:اردو سنیما میں مرد اداکار
زمرہ:ویکی ڈیٹا سے مختلف مختصر وضاحت
زمرہ:لاہور کے مرد اداکار
زمرہ:کینیڈا میں پاکستانی تارکین وطن
زمرہ:کشمیری نژاد پاکستانی شخصیات
عثمان پیرزادہ

**عثمان پیرزادہ** ایک پاکستانی ٹی وی اور فلم اداکار ، ڈائریکٹر اور پروڈیوسر ہیں ۔  انھوں نے پنجابی اور اردو فلموں میں بہت کام کیا ہے۔ ان کے نمایاں کام میں شامل ہيں ؛ Beyond the Last Mountain اور Kahi Un Kahi.

تصغیر|یو ایس ایمبیسڈر کے لاہور میں بچوں کے ایک پراجیکٹ کے وزٹ کے موقعے پر عثمان پیر زادہ بائیں طرف سے تیسرے نمبر پر

## ابتدائی زندگی
عثمان پیر زادہ لاہور میں 1950ء کو پیدا ہوئے . انھوں نے سینٹ انتھونی ہائی اسکول میں ابتدائی تعلیم حاصل کی اور پھر 1974ء میں
گریجویشن اور گورنمنٹ کالج یونیورسٹی (جی سی یو) سے ایم اے انگریزی کیا .

## ذاتی زندگی
1975 میں اداکارہ ہدایت کارہ ثمینہ پیر زادہ سے شادی کی . جن سے ان کے دو اولادیں انعم پیرزادہ اور امل پیر زادہ ہیں ۔

## کیریئر
انھوں نے اپنا کیریئر 1974 میں کالج میں مختلف ڈرامے اور ڈرامائی تہوار شروع سے کیا اور پھر 1975 میں انھوں نے ایک پاکستانی فلم کی تیاری کی ۔

## فلم

* Beyond the Last Mountain
* کہی ان کہی
* قرض
* نیل پالش
* شرارت
* لاڈوں میں پلی
* ابھی تو میں جوان ہوں

## ٹیلی ویژن
**اداکار کے طور پر**

* عشق کی انتہا
* نم
* دلِ جانم
* الف، اللہ اور انسان
* جنگل
* مجازی خدا
## مزید دیکھیے
* فیضان پیرزادہ

## حوالہ جات

## بیرونی روابط

* 
* پروفائل: عثمان پیرزادہ
* 

زمرہ:سینٹ انتھون ہائی سکول، لاہور سے فارغ التحصیل
زمرہ:پنجابی شخصیات
زمرہ:گورنمنٹ کالج یونیورسٹی لاہور کے فضلا
زمرہ:پاکستانی مرد ٹیلی ویژن اداکار
زمرہ:پاکستانی منظر نویس
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی مرد فلمی اداکار
زمرہ:لاہوری شخصیات
زمرہ:بقید حیات شخصیات
زمرہ:پی ٹی وی فنکار
زمرہ:پاکستان ٹیلی ویژن کارپوریشن
زمرہ:پی ٹی وی کے فنکار
زمرہ:Pages with unreviewed machine translation
زمرہ:1955ء کی پیدائشیں
زمرہ:بیسویں صدی کے پاکستانی مرد اداکار
زمرہ:اکیسویں صدی کے پاکستانی مرد اداکار
زمرہ:لاہور کے مرد اداکار
زمرہ:پنجابی سنیما کے مرد اداکار
زمرہ:اردو سنیما میں مرد اداکار
زمرہ:پی ٹی وی اعزاز یافتہ
منیا بس حملہ 2018ء

2 نومبر 2018ء کو نقاب پوش مسلح افراد نے مصری مسیحی افراد پر فائرنگ کر دی، یہ مسیحی افراد بس کے ذریعے مصری صوبے منیا سے گذر رہے تھے۔ حملہ آور تین گاڑیوں میں سوار تھے اور ان میں سے دو گاڑیاں بچ نکلنے میں کامیاب رہیں۔ مسافر بس قبطی مسیحی افراد کو محافظہ سوہاج اور محافظہ منیا سے خانقاہ مقدس سموئیل معترف لے جا رہی تھی۔ کم از کم 9 افراد ہلاک ہوئے، تمام کا تعلق منیا سے تھا اور 12 زخمی ہوئے۔ واضح رہے کہ سنہ 2017ء میں بھی اسی مقام پر قبطی مسیحیوں کو خانقاہ مقدس سموئیل معترف لے جانے والی بس پر فائرنگ کی گئی تھی۔

## پس منظر
مصر میں قبطی مسیحی 2010ء سے ظلم و ستم اور فرقہ وارانہ تشدد کا سامنے کر رہے ہیں، بشمول آخری دو سالوں کے حملے، تمام کی ذمہ داری دولت اسلامیہ نے قبول کی تھی۔

اسی سے مشابہ حملہ 26 مئی 2017ء کو اسی مقام پر نقاب پوش مسلح افراد نے قبطی مسیحیوں پر کیا تھا، جس کے نتیجے میں 29 افراد جاں بحق اور 22 زخمی ہوئے تھے۔

29 دسمبر 2017ء کو ایک مسلح شخص نے قبطی گرجا گھر اور قاہرہ کے نزدیک واقع مسیحی مالک کی دکان پر حملے کر کے 11 افراد کو قتل کر دیا، حملہ آور کو زخمی کرنے کے بعد گرفتار کیا گیا تھا۔ 

9 اپریل 2017ء کو کھجوروں کے اتوار کے دن دہشت گردوں نے دو گرجا گھروں میں دھماکے کیے–پہلا شمالی مصری شہر طنطا میں جبکہ دوسرا اسکندریہ میں واقع تھا، ان دھماکوں میں 47 افراد ہلاک اور 126 زخمی ہوئے تھے۔

11 دسمبر 2016ء کو خودکش حملہ آور نے خود کو قاہرہ میں واقع البطرسیہ گرجا گھر میں دھماکے سے اڑا دیا، 29 افراد ہلاک اور 47 زخمی ہوئے تھے۔

علاوہ ازیں، ملک میں بیشمار حملے کیے گئے، جن میں کئی سو بے قصور قبطی مسیحی مارے گئے۔
## حوالہ جات

زمرہ:2018ء میں اسلامی دہشت گرد واقعات
زمرہ:2018ء میں قتل عام
زمرہ:عبادت کے مقامات پر قتل عام
زمرہ:محافظہ منیا
زمرہ:مصر میں خون ریزیاں
زمرہ:چھوٹے پیغام خانوں کا استعمال کرنے والے مضامین
زمرہ:2018ء میں خون ریزیاں
جے لو کش

***جے لو کش*** 2017ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے مصنف اور ہدایت کار کے ایس رویندرا ہیں۔ اس فلم کے مرکزی ستارے این ٹی آر جونئیر تین کرداروں میں، راشی کھنہ اور نویدا تھامس ہیں۔ اس فلم کو این ٹی آر جونئیر کے بھائی ننداموری کلیان رام نے این ٹی آر آرٹس کے بینر تلے پروڈیوس کیا۔ فلم کی موسیقی دیوی سری پرساد نے کمپوز کی۔ چھوٹا کے نائیڈو نے فلم کی سنیماگرافی سنبھالی۔

یہ فلم بعد میں، ہندی زبان میں *جے لو کش - دی پاور آف 3* (اردو: جے لو کش - 3 کی طاقت) کے عنوان سے ڈب کی گئی اور 13 مئی، 2018ء کو زی سنیما پر دکھائی گئی۔ این ٹی آر جونئیر کی آواز کو ڈبنگ آرٹسٹ ادتیہ راج شرما نے ڈب کیا۔ فلم نے پوری دنیا میں 175 کروڑ سے زائد کی کمائی کی۔ یہ فلم جنوبی کوریا میں *بوچین بین الاقوامی فنٹیسٹک فلم فیسٹول* کے دوران دکھائی گئی۔

## اشاعت
یہ فلم 21 ستمبر، 2017ء کو دنیا بھر میں جاری کی گئی۔

## گانے
فلم کی موسیقی دیوی سری پرساد نے کمپوز کیا اور فلم کے گانے 3 ستمبر، 2017ء کو لاہاری میوزک پر جاری کیے گئے۔

## باکس آفس
*جے لو کش* فلم نے باکس آفس پر کافی اچھی کمائی کی۔ فلم نے اشاعت کے پہلے دن 47 کروڑ کمائی کی۔ اور پوری دنیا میں چوتھی پہلے دن میں سب سے زیادہ پیسے کمانے والی تیلگو فلم بنی۔ آندھرا پردیش میں اس فلم نے اشاعت کے پہلے دن 32 کروڑ روپے کی کمائی کی اور باہوبلی 2: انجام کے بعد آندھر پردیش میں دوسری پہلے دن میں سب سے زیادہ پیسے کمانے والی تیلگو بنی۔

فلم نے اشاعت کے چھٹے دن 100 کروڑ کا پہاڑ عبور کر لیا تھا۔ اور باہوبلی: آغاز اور باہوبلی 2: انجام کے بعد تیسری سب سے تیز 100 کروڑ کمانے والی تیسری تیلگو فلم بنی۔ فلم نے اشاعت کے پہلے ہفتے میں  110 کروڑ کی کمائی کی اور چوتھی پہلے ہفتے میں سب سے زیادہ پیسے کمانے والی تیلگو فلم بنی۔

## حوالہ جات

## بیرونی روابط
*

زمرہ:2010ء کی دہائی کی تیلگو  زبان کی فلمیں
زمرہ:2017ء کی ڈراما فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:بھارتی ایکشن تھرلر فلمیں
زمرہ:بھارتی ایکشن فلمیں
زمرہ:بھارتی ایکشن ڈراما فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:حیدرآباد، بھارت میں عکس بند فلمیں
زمرہ:مصالحہ فلمیں
زمرہ:ہندی میں ڈب شدہ تیلگو زبان کی فلمیں
زمرہ:ایک آئٹم نمبر والی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی فلموں میں جڑواں افراد
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:راموجی فلم سٹی میں علس بند فلمیں
زمرہ:2017ء کی ایکشن ڈراما فلمیں
زمرہ:پونے میں عکس بند فلمیں
زمرہ:2010ء کی دہائی کی ایکشن ڈراما فلمیں
فضہ

**فضہ نوبیہ** بادشاہ حبشہ کی بیٹی تھی۔ جلیل القدر صحابیہ تھیں اور جناب فضہ خاندان اہل بیت علیہ السلام کی گرانقدر کنیزوں میں سے تھیں۔ انتہائی نیک خاتون تھیں۔ جس نے پنجتن پاک کی خدمت گزاری سے کبھی کوتاہی نہیں کی۔ عبادت الہی کا پورا اہتمام تھا۔ یوم ولادت 9ھجری 14 رجب المرجب بحوالہ تاریخ و روایات
## شرف و عظمت
خاتون عصمت، بانوئے عفت، مخدومہ علم، فخر مریم، مریم کبری، سیدہ عالم، خاتون جنت، صدیقہ طاہرہ، عصمت کبری، فاضلہ الزکیہ، الراضیتہ المرضیہ، المحدث العلمیہ حضرت فاطمہ زہرا سلام اللہ علیہا کی خدمت گزاری کے لیے کمر بستہ رہتی تھیں۔ آپ سیرت مطہرہ کی مالک تھیں اور نفسانی زمائم مکارم اخلاق میں بدل گئے تھے۔
## صحابیت و کنیزی
سرکار ختمی مرتبت رسالت مآب صلی اللہ علیہ وآلہ وسلم کی خدمت گرامی میں کچھ قیدی آئے۔ حضرت علی بن ابی طالب علیہ السلام نے التماس کی اور حضرت خاتون عصمت فاطمہ زہرا سلام اللہ علیہا نے بھی عرض حال کیا تو حضور اقدس نے تسبیح فاطمہ تلقین فرمائی۔ غزوہ خندق کے بعد آنحضرت صلی اللہ علیہ وآلہ وسلم نے ایک کنیز، فضہ نامی جناب فاطمہ زہرا علیہ السلام کو عطا فرمائی۔ سیدہ فاطمہ علیہ السلام فضہ کے ساتھ ایک کنیز کا سا نہیں بلکہ برابر سے ایک رفیق کا سا برتاؤ کرتی تھیں۔

کچھ کتب تاریخی کے مطابق، وہ ہندوستان (یا سوڈان) کے بادشاہوں میں سے ایک کی بیٹی تھی اس شہزادی کو کسی جنگ میں قید کر لیا گیا تھا اور کنیز کے طور پر حبشہ بھیج دیا گیا تھا۔ نجاشی (بادشاہ حبشہ) نے جعفر طیار کی حبشہ کی ہجرت سے واپسی کے موقع پر ان کے ساتھ بی بی فضہ کو بہت سے تحائف کے ساتھ  مدینہ بھیجا اور پیغمبر اسلام نے اسے اپنی بیٹی کے پاس بھیجا۔ کہا گیا ہے کہ وہ قرآن حفظ کرنے میں بہت جلد کامیاب ہوئیں اور فاطمہ کی شہادت کے برسوں بعد فضہ کی زبان سے قرآن کی آیات کے علاوہ کچھ نہیں نکلتا تھا اور وہ قرآن کی آیات کے ذریعے لوگوں سے بات کرتی تھیں۔

لکھا گیا ہے کہ وہ واقعہ کربلا میں موجود تھیں اور اپنی زندگی کے آخری سال دمشق میں گزارے۔ "شہرہ" ان کی ایک پوتی کا نام ہے جو ایک باوقار خاتون تھیں۔

آج باب الصغیر قبرستان میں ان سے منسوب مقبرہ زائرین کے لیے دلچسپی کا باعث ہے۔

## حوالہ جات

زمرہ:فاطمہ
آریہ (فلم)

***آریہ*** 2004ء میں جاری ہونے والی ایک بھارتی تیلگو زبان کی رومانوی-ہنگامہ خیز فلم فلم ہے، جو 7 مئی، 2004ء کو جاری کی گئی۔ اس فلم کے ہدایت کار سوکومار ہیں، جنھوں نے اس فلم کے ذریعے اپنی ہدایت کاری کے سفر کا آغاز کیا۔ اس فلم کو دل راجو نے *[[سری وینکٹیشورا کریشنز]]* کے بینر تلے پروڈیوس کیا۔ اس فلم کے مرکزی ستارے اللو ارجن، انورادھا مہتا اور شوا بالاجی ہیں۔ جاری ہونے کے بعد، اس فلم کو *بلاک باسٹر* قرار دیا گیا۔ یہ فلم بعد میں بنگالی زبان (بنگلہ دیش) میں اداکار ثاقب خان اور اداکارہ پورنیما کے ساتھ، *بدھا* کے عنوان سے دوبارہ (ری میک) بنائی گئی۔ اس کے علاوہ یہ فلم اڑیہ زبان میں *سبیاسچی مشرا* اور *ارپتا پال* کے ساتھ، *پگلا پریمی* کے عنوان، سنہالی زبان میں *روشن روانا* اور *کشانی الانکی* کے ساتھ، *ادارائے نماییں* کے عنوان اور تمل زبان میں دھنش اور شریا سرن کے ساتھ، کٹی کے عنوان سے دوبارہ بنائی گئی۔ یہ فلم ملیالم زبان میں اسی عنوان کے ساتھ اور 2011ء میں ہندی زبان میں *آریہ کی پریم پرتگیا* (اردو: آریہ کے پیار کا وعدہ) کے عنوان سے ڈب کی گئی۔ اس فلم کا تسلسل 2009ء میں، آریہ 2 کے عنوان سے اللو ارجن، کاجل اگروال اور نودیپ کے ساتھ بنایا گیا۔ اس فلم کے سنیماگرافر *آر رتھناویلو* ہیں۔ فلم کی موسیقی *دیوی سری پرساد* نے کمپوز کی جبکہ ایڈیٹر *مارتھنڈ کے وینکٹیش* ہیں۔

## باکس آفس
آریہ نے  سے زائد کی کمائی کی۔ آریہ نے نظام سے  کا شیئر حاصل کیا۔ یہ فلم بلاک باسٹر قرار پائی۔
یہ فلم 89 سنٹروں میں 50 دن اور 56 سنٹروں میں 100 دن تک چلی۔ اس فلم نے  کی کمائی کی۔ یہ فلم 8 سنٹروں میں 420 دنوں تک چلی۔ فلم کے ملیالم زبان کے ڈب ورژن نے کیرلا سے  3 تا 3.5&nbsp;ملین کی کمائی کی۔

## ری میکس

## حوالہ جات

## بیرونی روابط
* 

زمرہ:2000ء کی دہائی کی تیلگو زبان کی فلمیں
زمرہ:2004ء کی مزاحیہ فلمیں
زمرہ:ایک آئٹم نمبر والی فلمیں
زمرہ:بھارتی ایکشن ڈراما فلمیں
زمرہ:بھارتی رومانوی مزاحیہ فلمیں
زمرہ:بھارتی رومانوی موسیقانہ فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:وشاکھاپٹنم میں عکس بند فلمیں
زمرہ:ہندی میں ڈب شدہ تیلگو زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:وشاکھاپٹنم میں سیٹ فلمیں
زمرہ:بھارتی رومانوی ایکشن فلمیں
زمرہ:2000ء کی دہائی کی رومانوی ایکشن فلمیں
طارق شاہ

**طارق شاہ**  1952ء میں خیبر پختونخوا کے ضلع مردان میں پیدا ہوئے تھے۔ ان کی بطور ہیرو پہلی اردو فلم اپریل فول تھی جبکہ مرحوم نے پشتو فلم شہباز سے اپنے فلمی کیریئر کا آغاز کیا تھا۔ طارق شاہ نے پشتو، اردو اور پنجابی کی 150 سے زائد فلموں میں کام کیا، وہ ہیرو بننے کے خواہش مند مگر بطور ولن عوام نے زیادہ پسند کیا۔ بطور پروڈیوسر بھی طارق شاہ نے متعدد پشتو فلمیں بنائی۔ طارق شاہ نے اپنے بڑے بیٹے ببرک شاہ کو بھی عجب گل کی فلم میں بطور ہیرو متعارف کروایا۔ طارق شاہ 10 دسمبر 2011ء کو اچانک دل کا دورہ پڑنے سے لاہور میں انتقال کر گئے۔

### معلوماتی کیریئر
وہ ایک مشہور سیاسی خاندان سے سید عبدالقق کا بیٹا تھا۔ انھوں نے اپنی فلم کیریئر کا آغاز اپریل فول میں فلم آسیہ بیگم کے ساتھ ہیرو کے طور پر شروع کیا جسے 1977ء میں جاری کیا گیا۔ اس کے بعد وہ پشتو فلموں میں ھلنایک اور ہیرو کے طور پر پنجابی فلموں میں منتقل ہو گئے.

### وفات ذِکر
پہلے ہی وہ ہیپاٹائٹس کے ساتھ مصیبت میں تھا اور چند ہفتوں بعد انھیں طبی حوالہ جات کے ذریعہ لیور ٹرانسپلانٹیشن کے لیے مشورہ دیا گیا تھا۔ اس آپریشن سے گزرنے کے لیے بہت بڑا اخراجات کے لیے، ان کے بیٹے ببرک شاہ نے مالیاتی امداد کے لیے سرکاری شعبے سے درخواست کی تھی لیکن اس کی موت نے ان مہنگی طبی آپریشن کی اجازت نہیں دی تھی. مصطفی قریشی، غلام محی الدین، سنگیتا، ریمبو اور فلم انڈسٹری کے کئی دیگر شخصیات نے جنازہ نماز میں حصہ لیا.
### بیرونی روابط
* 

زمرہ:1952ء کی پیدائشیں
زمرہ:2011ء کی وفیات
زمرہ:پاکستانی فلمی اداکار
زمرہ:پاکستانی مرد فلمی اداکار
زمرہ:پشتون شخصیات
زمرہ:ضلع مردان کی شخصیات
بروریہ

**بروریہ** (عبرانی: ברוריה) دوسری صدی عیسوی کی ایک یہودی عالمہ تھی، اس کا حوالہ تلمود میں ایک دانا بزرگ خاتون کے طور پر آیا ہے۔ اس کا شوہر تانا ربی میر تھا اور اس کا باپ حنان بن ترادیون تھا جو دس یہودی شہداء میں سے ایک تھا۔ بروریہ ہلاخاہ اور آگادا کی عالمہ تھی۔ اس کے والدین کو تورات کی تعلیم دینے پر رومیوں کی طرف سے موت کی سزا دی گئی تھی، لیکن وہ اپنی علمی وراثت پر عمل پیرا رہی۔

## خاندان
اس کے والد کا نام حنان بن ترادیون تھا جب کہ اس کی ماں کا نام محفوظ نہیں، اس کا باپ دوسری صدی عیسوی کا بہت معروف فلسفی ربی بھا۔

تالمود کے مطابق جب بروریہ کے باپ کو تورات کے سکرول میں لپیٹ کر آک لگائی کئی تو اس وقت وہ اپنے والد کے ساتھ انتہائی صبر اور استقامت کے ساتھ کھڑی رہی۔ اس کے والد کو رومیوں نے جلا کر مارا تھا۔ رومی سپائی گیلے اونی کمبل سے اس آگ کو ٹھنڈا کرتے رہے تا کہ وہ زیادہ دیر زندہ رہ کر آک کا عذاب جھیلتا رہے۔ حنان ربی کا کردار یہودیتم یں ایک ہیرو کا ہے۔ جس نے سزا کے خوف سے رومیوں سے معافی نہ مانگی۔ اس کی ماں کے ساتھ رومیون نے کیا سلوک کیا، اس بارے کچھ علم نہیں، البتہ اس کی بہن کو جسم فروشی کے اڈے میں بھیج کر، ایک طوائف بنا دیا گیا۔ بروریہ نے ربی میر سے شادی کی تھی۔ برویہ کے بیٹے کی موت سبت کو ہوئی۔

## فلسفہ
بروریہ کا کہنا تھا کہ اگر عقل اور بصیرت ایک جگہ اکھٹے ہو جائیں تو تبانسان پر حقیقت کے انکشافات ہوۃے ہیں۔ بروریہ ہمیشہ اپنی عقل و فہم کا اظہار تورات کے الفاظ سے کرتی تھی۔ یہودیوں کی کتاب مدراش میں لکھا ہے کہ ایک دفعہ بروریہ نے دیکھا کہ اس کا خاوند اپنے بدمعاش پڑوسی کی تباہی کی دعا کر رہا ہے تو اس نے اپنے شوہر ربی میر کو کہا، ایسا مت کرو بل کہ ہمیں چائیے کہ ہم دعا کریں کہ کہنگاروں کو خدا تباہ نہ کرے بل کہ ان کو ہدایت دے کہ وہ اچھے انسان بنیں۔ بروریہ ان مردوں کا تمسخر اڑایا کرتی ج وکہتے کہ عورنتیں کم عقل ہوتی ہیں۔ جب سبت کے دن اس کا بیٹا مرا تو اس نے اپنے شوہر سے مکالمہ کیا کہ اگر کوئی جائداد ادھار دے اور پھر وہ اسے واپس مانگے تو کیا وہ اسے واپس کر دی جائے؟ شوہر نے کہا ہاں! تب اس نے اپنے بیٹے کے مرنے کی خبر دی کہ خدا نے دیا تھا اب واپس لے لیا، اس لیے غم زدہ نہیں ہونا چائیے۔
## مزید دیکھیے
* تلمود

## حوالہ جات

زمرہ:تلمود کی شخصیات
زمرہ:دوسری صدی کی خواتین
زمرہ:دوسری صدی کی یہودی شخصیات
زمرہ:رومی دور کے یہودی
زمرہ:قدیم یہودی خواتین
زمرہ:یہودیت اور خواتین
زمرہ:دوسری صدی کے یہودی الٰہیات دان
زمرہ:تنائیم
زمرہ:خواتین
تندرستی (متبادل دوائیں)

**تندرستی **  ایک ایسی اصطلاح ہے جس کا عمومًا استعمال بیماریوں سے دور رہنے سے کہیں بڑھ کر ہے مگر یہ تندرستی سے کہیں زیادہ ہوا کرتی ہے۔

اس اصطلاح کے پس پردہ وہی فکری محرکات ہیں جو متبادل دواؤں کی تحریک کے پیچھے تھے جو انیسویں صدی میں یورپ اور ریاستہائے متحدہ امریکا میں رو نما ہوئی تھی۔ یہ تحریک صحت میں بہتری لانا چاہتی تھی اور مکمل شخص کا جائزہ لیتی تھی، جیسے کہ نئی سوچ، مسیحی سائنس اور لیبینس اصلاح۔

## مزید دیکھیے
*
## حوالہ جات

زمرہ:کیفیت حیات
زمرہ:متبادل دواؤں کے تصورات
زمرہ:فلاح و بہبود
زمرہ:انگریزی جملے
زمرہ:صحت کی معاشیات
حیات و نفسیات کا نمونہ

زمرہ:متبادل دواؤں کے تصورات
زمرہ:مخصوص نمونہ جات
**حیات و نفسیات کا نمونہ**  ایک ایسا نمونہ ہے جس کا مقصد صحت اور بیماری کو سمجھنا، حیاتیات، نفسیات اور سماجی عوامل کو طے کرنا ہے۔ 

## تاریخ
اس حیات و نفسیات کے نمونے کو جارج ایل اینجل نے 1977ء میں پیش کیا تاکہ بیماری کے وقوع پزیر ہونے کو بہتر انداز میں عکاسی کی جا سکے۔ اس کے لیے حیاتیاتی عوامل (وراثیاتی، حیاتی کیمیاوی، وغیرہ)، نفسیاتی عوامل (موڈ، شخصیت، برتاؤ، وغیرہ) اور سماجی عوامل (ثقافتی، خاندانی، سماجی و معاشی، طبی، وغیرہ) کے پیچیدہ ربط و تعلق کو پیش کیا جاتا ہے۔ یہ نمونہ تحقیق کے لیے بلو پرنٹ فراہم کرتا ہے، تدریس کے لیے ایک طریقہ کار پیش کرتا ہے اور ایک خاکہ پیش کرتا ہے جس سے کہ صحت کی دیکھ ریکھ کی حقیقی دنیا میں عمل آوری ہو سکے۔

اس نمونے کا مقصد یہ تھا کہ دماغی علاج کے شعبے میں تصور کی جانے والی سائنس کی کمی اور دیگر طبی شعبوں میں کم سے کم دیکھی جانے والی فعالیت پر ایک رد عمل فراہم کرنا تھا جو بیماری کے علاج کے لیے ناکافی تھے۔ اس نمونے کو پیش کرتے وقت اینجل نے یہ محسوس کیا کہ یہ سبھی بیماریوں کے لیے یکساں طور پر رائج ہونا چاہیے، نہ کہ صرف جسمانی یا نفسیانی مسائل سے متعلق ہونا۔ ان دونوں اصطلاحوں کو دیکھنے یہ بات ظاہر ہو گئی ہے کہ مکمل جسمانی اور نفسیاتی سماجی عوامل پر غور کرنا ناگزیر ہے اور ان دونوں میں سے کسی کا ان دیکھا کیا جانا مریض کی صحت پر اثر انداز ہو سکتا ہے۔

## مزید دیکھیے
*
## حوالہ جات

زمرہ:غیر طبعی نفسیات
زمرہ:نفسیاتی تصورات
زمرہ:حیاتی نفسیات
زمرہ:علوم صحت وطب
زمرہ:طب
زمرہ:معاشرتی علوم
زمرہ:معذوری
محمد عمر بسطامی

محمد عمر بسطامی بن پیر صوفی غلام سرور صدیقی نقشبندی بن صوفی محمد دین چشتی صابری سراجی بن خواجہ صوفی نظام الدین قادری گرداسپوری

## والدین
آپ کے والد گرامی ڈسکہ کی مشہور و معروف سماجی و روحانی شخصیت ہیں۔ جنھیں پیر پیر صوفی غلام سرور صدیقی نقشبندی المشہور بسطامی مارکیٹ والے کے نام سے جانا جاتا ہے۔

## تعارف
صاحبزادہ محمد عمر بسطامی صاحب خواجہ پیر صوفی غلام سرور صدیقی نقشبندی کے چوتھے صاحبزادے ہیں۔ اور صاحبزادہ صاحبزادہ پیر محمد عامر صدیقی السیفی کے چھوٹے بھائی ہیں۔
ابتدائی تعلیم آپ نے شہر ڈسکہ میں حاصل کی چھٹی کلاس میں محی الدین اسلامی اسکول نیریاں شریف میں ایڈمیشن لیا آٹھویں جماعت تک وہیں پڑھتے رہے بعد ازاں ڈسکہ واپس تشریف لائے اور گورنمنٹ ہائی اسکول ڈسکہ سے میڑک پاس کرنے کے بعد پنجاب کالج گجرانوالہ سے Fsc فرسٹ ڈویژن میں پاس کیا۔

## اعلی تعلیم
Fsc کے بعد مزید تعلیم کے لیے آپ آسڑیلیا تشریف لے گئے اور IT کی چار سالہ ڈگری حاصل کی۔ اور روز گار کے سلسلہ میں مصروف ہو گئے۔

## ازدواجی زندگی
گریجوئشن کے بعد آپ کے والد گرامی نے آپ کی شادی ایک افغان قبیلہ میں کی۔ جو افغانستان سے ہجرت کر کے انڈیا آئے اور بعد ازاں آسڑیلیا شفٹ ہو گئے۔ان کے کچھ قریبی عزیز رشتہ دار جو پشاور سے تعلق رکھتے ہیں۔ آپ کے پھوپا سسر سلسلہ سیفیہ میں پیر آخوند زادہ سیف الرحمن مبارک کے پشاور میں خلیفہ ہیں۔آپ کی زوجہ MSC ہونے کے ساتھ عالمہ فاضلہ بھی ہیں۔ اور انتہائی با پردہ خاتون ہیں۔

## بیعت و خلافت
آپ حضور غوث الاعظم الشیخ عبد القادر الجیلانی رضی اللہ تعالی عنہ کے دربار کے سجادہ نشین Afeefuddin Al-Jailani مفتی اعظم بغداد شیخ الحدیث الشیخ عفیف الدین الکیلانی الشافعی مدظلہ العالی کے بیعت ہیں۔ اور اپنے شیخ کے منظور نظر ہیں۔ آپ اپنے شیخ کامل کے زیر سایہ علم دین سیکھنے کے ساتھ ساتھ روحانی مدارج طے کر رہے ہیں۔
طرز زندگی کی بیماری

**طرز زندگی کی بیماری**  کا اطلاق ان سبھی امراض پر ہوتا ہے جو لوگوں کے زندگی جینے کے طریقوں سے تعلق رکھتے ہیں۔ یہ عام طور سے شراب، منشیات اور دھوئیں بازی کے غلط استعمال اور جسمانی سرگرمیوں کی کمی اور غیر صحت بخش غذا کی وجہ سے ہو سکتی ہے۔ وہ امراض جو لوگوں کے طرز زندگی کو متاثر کر سکتے ہیں، وہ قلب کی بیماری، دل کا دورہ، موٹاپا اور دوسری قسم کی ذیابیطس ہے۔ 

وہ بیماریاں جو صنعتی دوڑ اور لوگوں کی عمر کی حدوں اضافہ کے شانہ بہ شانہ بہ کثرت رونما ہو سکتے ہیں وہ الزائمر کا مرض، آرتھرائٹس، ایتھراسکلیروسیس (Atherosclerosis)، دمہ، کینسر، جگر کی بیماری اور اسی طرح کی کئی اور بیماریاں موجود ہیں۔ مملکت متحدہ میں سانس لینے کی بیماری سے مرنے والوں کی تعداد غیر صحت مند طرز زندگی کی وجہ سے چار گنا بڑھ چکی ہے۔

## صحت مند طرز زندگی کے بنیادی اصول
* سب سے اہم چیز بھر پور نیند ہے۔
*  روزانہ کم از کم آدھا گھنٹہ ورزش۔
* روزانہ کم از کم آدھے گھنٹے کی دھوپ لینا۔ 
* متوازن غذا۔
* خوش گوار مزاج اور ماحول

## صحت مند طرز زندگی کا انسانی سوچ اور عمل پر اثر
صحت و تندرستی ہی کسی فرد کو یکسوئی مہیا کرتی ہے۔ اسے بلند مقاصد کے لیے سوچنے پر آمادہ کرتی ہے۔ ورنہ بیمار انسان اپنی بیماری کے باہر سوچ ہی نہیں پاتا۔ صحت و تندرستی قدرت کی بہترین نعمتوں میں سے ہیں۔

## مزید دیکھیے
*
## حوالہ جات

زمرہ:متبادل دواؤں کے تصورات
زمرہ:انسانی امراض اور عارضے
زمرہ:صحت عامہ
زمرہ:ویکی ڈیٹا سے مختلف مختصر وضاحت
توانائی کی دوائیں

تصغیر
**توانائی کی دوائیں**  یا **توانائی کا علاج**، **نفسیاتی علاج**، **روحانی دوائیں** یا **روحائی علاج** بھی کہا جاتا ہے، دراصل متبادل دواؤں کی شاخیں ہیں جو مفروضہ سائنس کے اس یقین پر بنے ہیں کہ مسیحائی کرنے والے بیماری کو دور کرنے کے لیے توانائی کا رخ مریض میں ڈال سکتے ہیں اور مثبت نتائج پر اثر انداز ہو سکتے ہیں۔ اس خیال کے خود کئی طریقے موجود ہیں: بر سر عمل دست اندازی، کنارہ کشی اور فاصلاتی عمل جس میں مریض اور مسیحائی کرنے والے دو مختلف جگہوں پر موجود ہوتے ہیں۔

## مزید دیکھیے
* کاذب سائنس

## حوالہ جات

زمرہ:انرجی تھراپی
زمرہ:کاذب سائنس
زمرہ:مافوق الفطرت شفا
زمرہ:متبادل دواؤں کے تصورات
زمرہ:ویکی ڈیٹا سے مختلف مختصر وضاحت
مجسمہ اتحاد

**مجسمہ اتحاد**  بھارت کے سیاست دان ولبھ بھائی پٹیل1875–1950) کے مجسمہ کو کہا جاتا ہے جسے گجرات کے نرمدا ضلع میں نصب کیا گیا ہے۔ یہ دنیا کا سب سے طویل مجسمہ ہے جس کی انچائی 182 میٹر (597فٹ) ہے۔ یہ امریکا کے مجسمہ آزادی سے دگنا بڑا ہے۔ سردار پٹیل تحریک آزادی ہند کے ایک اہم رہنما ہیں اور بھارت کے پہلے نائب وزیر اعظم بھی۔انھوں نے بھارت کی نوابی ریاست کو متحد کر کے سب کو بھارت کی سیاسی حد میں شامل کر دیا اور اب وہ ساری ریاستیں بھارت کا حصہ ہیں۔ یہ ان کا ایک عظیم کارنامہ ہے۔ ان کا مجسمہ ندی کے ایک جزیرہ پر ہے جس کا رخ نرمدا باندھ کی جانب ہے۔ اسے سردار سروور باندہ کہا جاتا ہے اور یہ وڈودرا سے 100 کلومیٹر جنوب مشرق میں واقع ہے۔
یہ مجسمہ اور اور اس کے آس پاس کی جگہ 2 ہیکٹر (4،9 ایکر) پر محیط ہے اور اس کے چاروں طرف 12 مربع کلومیٹر مصنوعی ندی جھیل ہے۔ اس مجسمہ کی تعمیر لارسین اینڈ ٹربو نے کی ہے جسے ₹2,989 کڑوڑ کا ڈیزائن، تعمیر اور دیکھ ریکھ کانٹریکٹ ملا تھا۔ اس کی تعمیر
کا آغاز 31 اکتوبر 2014ء کو ہوا اور 2018ء کے وسط اکتوبر میں مکمل ہوا۔ اسے رام وی سوتر نے ڈیزائن کیا ہے۔   زائرین اس کا ٹکٹ سردار ولبھ بھائی راشٹریہ ایکتا ٹرسٹ کی ویب گاہ سے آن لائن حاصل کرسکتے ہیں۔

## پس منظر
[تصغیر|[ولبھ بھائی پٹیل was one of the founding fathers of the بھارت|بائیں|ایستادہ]]
تصغیر|دائیں|Aerial view of the Statue of Unity, 2018.
اس پروجیکٹ کا اعلان 7 اکتوبر 2010 کو کیا گیا تھا۔ حکومت گجرات نے تعمیر مجسمہ کے واسطے سردار ولبھ بھائی راشٹریہ ایکتا ٹرسٹ کو تشکیل دیا۔  جسمہ کی تعمیر کی تائید کے لیے مجسمہ اتحاد کی تحریک چلائی گئی۔ اس تحریک کے تحت بھارتی کسانوں سے اپیل کی گئی کہ وہ مجسمہ کے لیے ضروری لوہا بطور چندہ دیں۔  نتیجتا 5000 ٹن لوہا جمع کیا گیا۔  حالانکہ شروع میں کہا گیا تھا کہ یہ لوہا مجسمہ میں استعمال ہو گا مگر بعد میں یہ فیصلہ ہوا کہ یہ لوہا کسی اور پروجیکٹ میں زیر استعمال لایا جائے گا۔ 
تحریک مجسمہ اتحاد نے “سوراج“ پٹیشن منعقد کیا جس پر 20 ملین لوگوں نے دستخط کیے۔ یہ دینا کی سب سے بڑی پٹیشن ہے۔  15 دسمبر 2013ء کو *اتحاد کی دوڑ* کے نام سے ملک بھر میں ایک میراتھن کا انعقاد کیا گیا۔

## منصوبہ
یہ مجسمہ سردارولبھ بھائی پٹیل کا ہے۔ وہ تحریک آزادی ہند کے ایک اہم رہنما ہیں اور بھارت کے پہلے نائب وزیر اعظم بھی ہیں۔ اس کی تعمیر سادھو بیت نامی جزیرہ پر کی گئی ہے جو جائے وقوع سے 3۔2 کلومیٹ کی دوری پر واقع ہے۔ جسمہ کی کل لمبائی 240 میٹر ہے۔ اس کی بنیاد 58 میٹر طویل ہے اور اصل مجسمہ 182 میٹر طویل ہے۔ اس کی تعمیر میں اسٹیل فریمنگ، سیمینٹ کانکریٹ اور کانسہ کلیڈنگ کا استعمال ہوا ہے۔  اس میں 75000 کیوبک میٹر کانکریٹ، 75000 ٹن اسٹیل اور 22500 ٹن کانسہ کا استعمال ہوا ہے۔ 

## حوالہ جات

زمرہ:بھارت کی قومی علامات
زمرہ:بھارت میں 2018ء کی تاسیسات
زمرہ:بھارت میں بت
زمرہ:بھارتی معماری
زمرہ:ضلع نرمدا
زمرہ:گجرات (بھارت) کے سیاحتی مقامات
زمرہ:ولبھ بھائی پٹیل کی یادگاریں
زمرہ:کامنز زمرہ جس کا ربط ویکی ڈیٹا پر ہے
زمرہ:عالمی ریکارڈ گیر
زمرہ:عظیم الجثہ مجسمے
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:2018کی معماری
زمرہ:گجرات (بھارت) کی عمارات و ساخات
زمرہ:مجوزہ عجائب گھر
زمرہ:فن میں 2010ء کی دہائی
زمرہ:2018ء کے کام
زمرہ:مورتیں
خاندان پر مبنی دیکھ ریکھ

**خاندان پر مبنی دیکھ ریکھ** یا **خاندان پر مبنی خدمات**  پر کافی نحث کی گئی ہے اور اس کا کافی فروغ بھی کیا گیا ہے، بالخصوص بچوں کی صحت کے سیاق و سباق میں اور اس میں بھی خاص طور پر بچپن کے دور کی حالات سے متعلق۔ یہ طریقہ بچوں اور خاندانوں سے متعلق کام کرنے کے لیے توسیع شدہ بصیرت فراہم کرتا ہے۔ خاندان پر مبنی خدمات چند اقدار، رویوں اور طریقہ کار پر مشتمل ہیں جو ان بچوں سے متعلق ہیں کو مخصوص ضروریات طلب کرتے ہیں اور اس میں ان کا خاندان شامل ہوتا ہے۔ کچھ خاندان پر مبنی خدمات کے تحت جیسے کہ ہاسبرو بچوں کے جزوری پروگرام کے تحت طبی اور دماغی خدمات کو جوڑ کر پیش کیا جاتا ہے تاکہ والدین اور بچوں کو مختلف علامات کے مطابق دیکھ ریکھ کا حصہ بنایا جا سکے۔  

خاندان پر مبنی خدمات یہ تسلیم کرتے ہیں کہ کون سا خاندان منفرد ہو سکتا ہے؛ یہ کہ خاندان بچے کی زندگی کا اٹوٹ حصہ ہے؛ اور یہ کہ بچوں کی صلاحیتوں اور ضرورتوں کے لیے ماہرین موجود ہیں۔ خاندان خدمات فراہم کنندوں کے ساتھ کام کرتے ہیں تاکہ یہ لوگ جانکاری کے ساتھ فیصلے لے سکیں کہ کیا خدمات اور درکار کام ہیں جو بچوں کی مدد کر سکتے ہیں اور خاندانوں کا ہاتھ بٹا سکتے ہیں۔ خاندان پر مبنی خدمات میں خاندان کے سبھی ارکان کی بلند پایہ صلاحیتوں اور خاندان کے سبھی ارکان کی ضرورتوں کا دھیان رکھا جاتا ہے۔

خاندان پر مبنی خدمات اس روایتی مرکوزیت سے انحراف ہے جو بچے کی زندگی کے طبی امور پر مبنی ہے اور یہ توجہ اس بات پر کی جاتی ہے کہ کیسے بچے کو اس کے خاندان سے جوڑا جا سکتا ہے اور اس کی زندگی میں خاندان ہی کو اولیت کیسے حاصل ہے۔ اصول یہ دعوٰی کرتے ہیں کہ کیسے ایک طریقہ کار وضع ہو جس سے خاندان کو صحت کی دیکھ ریکھ ٹیم کے ساتھ ساتھ اٹوٹ اور برابری کا درجہ ملے۔

اس طریقہ کار سے توقع کی جاتی ہے کہ مریضوں کی کیفیت اور ان کی صیانت بہتر ہو سکتی ہے۔ اس مقصد کے لیے خاندانوں اور صحت کی دیکھ ریکھ سے متعلق پیشے ور لوگوں میں گفت و شنید کو فروغ دیا جاتا ہے۔ مزید یہ کہ خاندان / مریض کے فراہم کردہ معلومات اور ان کی فکر کی مد نظر رکھتے ہوئے خاندان اس بات پر اطمینان کر سکتا ہے کہ دیکھ ریکھ کا کوئی منصوبہ بروئے کار لایا جا سکتا ہے، پیشہ ور لوگ خود کو اہل خانہ کی طرح معلومات سے باخبر رہ سکتے ہیں اور مناست طبی سرگرمیوں کے ذریعہ متوقع صحت کے نتائج فراہم ہو سکتے ہیں۔ کچھ صحت کے نظاموں میں مریض اور خاندان کے ارکان ہسپتالوں کے لیے مشیر کا کام کرتے ہیں تا کہ وہ معلومات مل سکیں جو کیفیت میں بہتری لانے میں معاون ہوں۔

خاندان پر مبنی خدمات کے طریقہ کار کو عمومًا صحت کی دیکھ ریکھ کے وسائل اور وسیع ہیمانے پر مریضون اور خاندانوں کے اطمینان کی وجہ بتایا گیا ہے۔

## مزید دیکھیے
*
## حوالہ جات

زمرہ:متبادل دواؤں کے تصورات
زمرہ:معاشرتی تصورات
زمرہ:خاندان
زمرہ:نفسیاتی علاج
زمرہ:تدریسیات
زمرہ:طب اطفال
گلستان سروریہ

**گلستان**

[زمرہ:ساحر تخلیق مضمون کے ذریعہ تحریر شدہhttps://www.birminghammail.co.uk/news/midlands-news/pir-alauddin-siddiqui-funeral-20000-12556293

== تعارف ==
صوفی غلام سرور بن [صوفی محمد دین چشتی صابری سراجی بن صوفی نظام الدین قادری گرداسپوری
پیر صوفی غلام سرور صدیقی نقشبندی مدظلہ العالی ڈسکہ ضلع سیالکوٹ کی ایک معروف سماجی و روحانی شخصیت ہیں۔ آپ حضرت علامہ پیر علاؤ الدین صدیقی آستانہ عالیہ نیریاں شریف کے خلیفہ مجاز ہیں۔

## آباواجداد
آپ کے آباو اجداد کا تعلق ضلع گرداسپور انڈیا سے ہے۔ آپ کے والد محترم حاجی محمد دین رحمۃ اللہ علیہ ہجرت کر کے پاکستان تشریف لائے ۔

## ولادت
آپ بروز پیر 1956ء تحصیل ڈسکہ میں پیدا ہوئے

## تعلیم و تربیت
ابتدائی دینی تعلیم اپنی والدہ ماجدہ مائی صاحبہ نصیباں بی بی رحمۃ اللہ علیہا سے حاصل کی بعد ازاں آپ نے میڑک کے بعد حکمت کا کورس کیا۔

## کاروبار
آپ نے شہر ڈسکہ کے مین بازار میں بسطامی مارکیٹ بنائی اور خود کپڑے کے کاروبار سے وابستہ ہیں۔

## بیعت و خلافت
آپ علامہ پیر علاؤ الدین صدیقی صاحب کے دست بیعت ہوئے اور سلسلہ نقشبندیہ و قادریہ میں خلافت و اجازت سے نوازے گئے۔

## صاحبزادگان
1۔صاحبزادہ محمد ناصر محمود صاحب

2۔صاحبزادہ محمد عامر صدیقی صاحب

3۔صاحبزادہ محمد عظیم سرور صاحب

4۔صاحبزادہ محمد عمر بسطامی القادری صاحب

5۔صاحبزادہ محمد عثمان صدیقی صاحب
ایلس موڈ سورابجی پینل

**ایلس موڈ سورابجی پینل**  ایک ہندوستانی طبیبہ اور مصنفہ تھی۔ وہ مسیحی مشنریوں کی بیٹی اور بیوی تھی اور بیچلر آف سائنس کی سند حاصل کرنے والی پہلی ہندوستانی خاتون تھی۔
## ابتدائی زندگی
ایلس موڈ سورابجی بلگام میں پیدا ہوئی اور وہ فرانسینا سورابجی اور سورابجی کھرسیڈجی کی سب سے چھوٹی بیٹی تھی۔ اس کی والدہ ماہر تعلیم اور ہندومت چھوڑ کر مسیحی ہوئی تھی؛ اس کے والد پارسی مسیحی مشنری تھے۔ اس کی بہنیں کورنیلیا سورابجی وکیل اور سوسی سورابجی ماہر تعلیم تھیں۔

ایلس سورابجی نے پونہ میں واقع اپنے خاندان کے وکٹوریا ہائی اسکول سے تعلیم حاصل کی اور بمبئی میں واقع ولسن کالج سے بی ایس سی کیا، وہ ہندوستان میں یہ سند حاصل کرنے والی پہلی خاتون تھی۔ اپنی بڑی بہن کورنیلیا کی حوصلہ افزائی اور کوششوں سے اس نے لندن میں طبیبہ کی تربیت حاصل کی، اس نے تعلیم سنہ 1905ء میں مکمل کی تھی۔

## پیشہ ورانہ زندگی
ایلس سورابجی نے بہاولپور میں واقع زنانہ ہسپتال میں کام کیا۔ سنہ 1917ء میں بنوں (موجودہ پاکستان) کے پینل ہسپتال میں خدمات کے صلے میں اسے تمغائے قیصر ہند سے نوازا گیا۔ جنگ عظیم اول کے دوران طبی کام کرنے کے لیے اسے سنہ 1921ء میں آرڈر آف برٹش ایمپائر کا اعزاز دیا گیا۔ سنہ 1925ء میں وہ طبی کاموں سے سبکدوش ہو گئی۔ سنہ 1943ء میں اسے آرڈر آف سینٹ جان آف یروشلیم کے آفیسر کا اعزاز ملا تھا۔

اس نے اپنے نے شوہر کی سوانح حیات لکھی جو شوہر کی وفات کے فوری بعد شائع کی گئی۔ اس نے کچھ ناول *چلڈرن آف دی بارڈر* (1925ء)، *دی بیگمز سن* (1928ء) اور *ڈورویز آف دی ایسٹ* (1931ء) بھی لکھے تھے۔ چوتھا ناول شائع نہ ہو سکا تھا۔ اس نے ہندوستان میں خواتین کی اعلیٰ تعلیم کے لیے بھی کام کیا۔ بعد کی زندگی میں اس نے سفر کیا اور ہندوستانی خواتین اور صحت کے موضوعات پر لیکچر دیے۔

## نجی زندگی
ایلس موڈ سورابجی نے اپنے ساتھی طبیب تھیوڈور لیٹن پینل سے سنہ 1908ء میں شادی کی۔ ان کا ایک بیٹا تھا۔ سنہ 1912ء میں تھیوڈور کی وفات کے بع وہ بیوہ ہو گئی۔ اس نے سنہ 1951ء میں 76 سال کی عمر میں فنڈن، مغربی سسیکس میں وفات پائی۔
## حوالہ جات

زمرہ:بھارتی خواتین اطبا
زمرہ:بھارتی خواتین ناول نگار
زمرہ:بیسویں صدی کی بھارتی خواتین
زمرہ:بیسویں صدی کی بھارتی شخصیات
زمرہ:پارسی شخصیات
زمرہ:قیصر ہند وصول کنندگان
زمرہ:ہندوستانی اطبا
زمرہ:1874ء کی پیدائشیں
زمرہ:1951ء کی وفیات

زمرہ:بیسویں صدی کی بھارتی مصنفات
زمرہ:پارسی نسل کی برطانوی شخصیات
عالیہ (پاکستانی اداکارہ)

**عالیہ**  پاکستانی فلمی صنعت کی معروف اداکارہ کراچی میں پیدا ہوئی لیکن انھیں شہرت لاہور میں بننے والی فلموں سے ملی جب یہ صرف پانچ سال کی تھیں تو فلم ’’اونچے محل‘‘ میں چائلڈ اسٹار کے طور پر کام کیا۔ نو سال کی عمر میں فلم ساز میاں شفیق اور ہدایت کار این ای اختر کی پنجابی فلم ’’رشتہ‘‘ میں سنتوش کمار، صبیحہ خانم، نذر اور رنگیلا جیسے نامور اداکاروں کے مقابل کام کرتے ہوئے انتہائی عروج تک پہنچیں۔ عالیہ کو شروع ہی سے رقص کرنے کا شوق تھا یہی وجہ ہے ابتدائی فلموں میں انہوںنے صرف رقاصہ کے طور پر شامل کیا گیا۔ عالیہ نے رقص میں وہ فنی باریکیاں بھی شامل کیں جو اب نظر نہیں آتیں۔ رقص میں مہارت کی وجہ سے عالیہ نے کئی فلموں میں رقاص کی غیر موجودگی میں اپنے رقص خود کیے۔ 1969ء میں پنجابی فلم ’’دھی رانی‘‘ میں اپنی عمدہ پرفارمنس کے ذریعے فلموں میں ہیروئن آنے لگیں، یہ بات 1970ء کی ہے جب فلم ساز وحید مراد نے کراچی سے لاہور جاکر پنجابی فلم ’’مستانہ ماہی‘‘ بنانا شروع کی۔ اس فلم میں وحید مراد کی ہیروئن عالیہ تھیں۔ ہدایت کار افتخار خان، وحید مراد اور عالیہ پر نور جہاں کی آواز میں گانا ’’سیونی میرا ماہی میرے بھاگ جگاون آگیا‘‘ فلم بند کر رہے تھے۔ لیکن اپنے دلفریب رقص میں شہرت حاصل کرنے والی عالیہ اس وقت بے حد نروس تھیں۔ شاید وحید مراد کے سامنے رقص کرتے ہوئے گھبرارہی تھیں، اس گانے کی فلم بندی کے دوران ہدایت کار بار بار انھیں کہہ رہا تھا کہ وہ اس رقص میں آنکھوں اور چہرے کے تاثرات کو بھی لے کر آئیں۔ بار بار ری ٹیک سے وقت بھی برباد ہورہا تھا۔ وحید مراد کی عادت تھی جب وہ کسی فلم کے فلم ساز ہوتے تھے تو ہدایت کار کے کام میں مداخلت نہیں کرتے تھے لیکن بار بار کی ری ٹیک نے انھیں مداخلت کرنے پر مجبور کر دیا۔ وحید مراد نے عالیہ کو خود اپنے چہرے پر ہدایت کار کی ڈیمانڈ کے مطابق تاثرات ابھار کر اور آنکھوں میں وارفتگی اور شیفتگی کا مظاہرہ کر کے دکھایا۔ علاوہ عالیہ کو یقین دلایا کہ اگر تم نے یہ گانا اس کے بولوں کے حقیقی روح کے مطابق فلم بند کرادیا تو اس کے حوالے سے فن کی دنیا میں ہمیشہ اس طرح زندہ رہوگی جس طرح ماضی میں اداکارہ نکہت سلطانہ نے فلم ’’سسرال‘‘ کا گانا ’’جا اپنی حسرتوں پر آنسو بہا کے سو جا‘‘۔ نبیلہ پر فلم ’’بدنام‘‘ کا گانا ’’بڑے بے مروت ہیں یہ حسن والے‘‘۔ صبیحہ خانم پر فلم ’’سوال‘‘ کا گانا ’’لٹ الجھی سلجھا جارے بالم‘‘۔ مسرت نذیر پر فلم ’’شہید‘‘ کا گانا ’’اس بے وفا کا شہر ہے اور ہم ہیں دوستو‘‘۔ یاسمین پر فلم ’’عشق پر زور نہیں‘‘ کا گانا’’دل دیتا ہے رو رو دہائی کسی سے کوئی پیار نہ کرے‘‘ اور نیلو پر فلم ’’سات لاکھ‘‘کا گانا ’’آئے موسم رنگیلے سہانے جیا نہیں مانے تو چھٹی لے کے آجا بالما‘‘۔ انمول انداز سے فلم بند کرا کے سیلو لائڈ کے فیتے پر سدا کے لیے امر ہوگئیں۔ وحید مراد کی حوصلہ افزائی اور مثالوں نے عالیہ کے دل و دماغ پر خاطر خواہ اثر کیا، چناںچہ انہوںنے اپنی ساری صلاحیتیں بروئے کار لاکر اس گانے کو دل کی گہرائیوں سے کچھ اس طرح فلم بند کرایا کہ سیٹ پر موجود ہر شخص سحر زدہ ہو گیا۔ وحید مراد نے اس خوشی میں سب کو مٹھائی کھلائی اور عالیہ نے اپنے ہاتھوں سے وحید مراد کو لڈو کھلایا کیوں کہ وحید مراد ان کو ترغیب نہ دیتے تو وہ کسی طو رپر یادگار پرفارمنس کا مظاہرہ نہ کرپاتیں۔

اداکارہ عالیہ نے پہلی شادی ہدایت کار الطاف حسین (ہدایتکار) سے کی، جن سے دو بچے ہوئے، یہ شادی طلاق پر منتج ہوئی، انھوں نے چکوال کے ایک زمیندار سے دوسری شادی کرکے فلمی صنعت کو ترک کر دیا،

## حوالہ جات

زمرہ:بقید حیات شخصیات
زمرہ:پاکستانی فلمی اداکارائیں
زمرہ:بیسویں صدی کی پاکستانی اداکارائیں
زمرہ:کراچی کی اداکارائیں
زمرہ:نگار اعزاز جیتنے والی شخصیات
زمرہ:تمغائے حسن کارکردگی وصول کنندگان
ہمہ پہلو بیطاری طب

**ہمہ پہلو بیطاری طب**  بیطاری طب کی قسم ہے جس کا استعمال جانوروں کے علاج میں ہوتا ہے۔ ہمہ پہلو بیطاروں کا فلسفہ یہ ہے کہ ہم دردی اور کم سے کم مداخلت کاری سے کام لیا جائے۔ ان بیطاروں کے طریقہ علاج میں جو شامل ہوتے وہ اور کئی کے علاوہ یہ بھی ہیں ایکیوپنکچر، سبز طریقہ علاج، بیطاری ہومیوپیتھی، روایتی طب اور کائروپریکٹیک۔

## تعریف
کئی بیطار مختلف اصطلاحات کا استعمال کرتے ہیں تاکہ *ہمہ پہلو* کی تعریف متبادل بیطاری دواؤں، متصلہ بیطاری دواؤں اور ملحقہ بیطاری دواؤں کی کوئی تعریف پیش کی جا سکے، جو ہم معنی مستعمل ہوتے ہیں۔ امیریکن ویٹیرینیری میڈیکل ایسوسی ایشن کی ٹاسک فورس برائے متصلہ اور متبادل بیطاری ادویہ یہ زور دیتی ہے کہ "صرف ایک بیطاری طب اور ایک معیار ہے جس کا جائزہ لیا جانا چاہیے۔ سبھی علاج اور متعلقہ کارروائیاں اسی پیمانے سے طے کیے جانے چاہیے۔ بیانیہ اصطلاحات جیسے کہ ہمہ پہلو، مروجہ، روایتی دیکھ ریکھ کی کیفیت میں کچھ اضافہ نہیں کرتے اور انھیں کوئی ان علاجوں کے جائزے میں کوئی خصوصی توجہ نہیں دی جانی چاہیے۔

*ہمہ پہلو بیطار* کا عمومًا اطلاق اس بیطار پر ہوتا ہے جو ایک یا دو متبادل یا متصلہ طریقہ علاج کا ماہر خصوصی ہو،۔عمل یسطح پر ہمپہ پہلو بیطاری ان پر محیط ہو سکتا ہے، حالانکہ وہ اس کے علاوہ بھی کئی باتوں کا احاطہ کرتا ہے: ایکیوپنکچر، تباتیاتی طب، کائروپریکٹیک، مالش کا علاج اور نیوٹرا سیل۔ ایسے بیطار جو ہمہ پہلو بیطاری طب میں دلچسپی رکھتے ہیں، امیریکن ویٹیرینیری میڈیکل ایسوسی ایشن کے رکن بن سکتے ہیں۔ ہمہ پہلو بیطاری طب میں شواہد اور اثر انگیری میں تنوع پایا جاتا ہے۔

## حوالہ جات

زمرہ:متبادل دواؤں کے تصورات
زمرہ:متبادل دواؤں کے تصورات
ذہنی طمانیت کے مطالعات

**ذہنی طمانیت کے مطالعات**  ایک بین شعبہ جاتی شاخ ہے جو ذہنی طمانیت کے اثر کا مطالعہ کرتی ہے۔ ذہنی طمانیت کے اثر کی ایک عام علامت یہ ہے کہ مریضوں کو ایک "فرضی" علاج دیا جاتا ہے جس کے بعد وہ خود میں بہتری محسوس کرتے ہیں۔ اس شعبے کی تعلیم کی ابتدا ٹیڈ کاپتچوک اور ان کے ہم کاروں نے بیت اسرائیل ڈیکونیس میڈیکل سینٹر اور ہارورڈ میڈیکل سینٹر میں شروع کی تھی۔ یہ مطبی ذہنی طمانیت کے مطالعات سے پتہ چلا ہے کہ ذہنی طمانیت ایک اہم کردار نبھاتا ہے؛ جس میں ایک مخصوص معاملہ سنگین تناؤ کی بد نظمی کے مطبی طریقہ علاج کا تھا۔
   
## مزید دیکھیے
* ذہنی طمانیت کا اثر

## حوالہ جات

زمرہ:تحقیق سریری
زمرہ:درسی علوم
زمرہ:فریب کاری
زمرہ:متبادل دواؤں کے تصورات
زمرہ:منشیات
زمرہ:وبائیات
زمرہ:سریری علم الادویہ
آغا سکندر

**آغا سکندر**  ہ 1955ء کو لاہور میں پیدا ہوئے تھے۔ وہ ماضی کے معروف اداکار آغا سلیم رضا کے فرزند اور مشہور فلمی اداکار اور گلوکار عنایت حسین بھٹی کے داماد تھے۔آغا سکندر نے اپنی فن کارانہ زندگی کا اغاز قنبر علی شاہ کے کھیل ایک ہی قائد سے کیا تھا تاہم انھیں اصل شہرت اور مقبولیت مشہور ڈراما سیریل [وارث] سے حاصل ہوئی تھی۔ اور انہوں فلموں میں بھی مہمان کےطور پر آئے ۔ جیسے کہ فلم جٹ تے ڈوگر ([1983ء) میں فلم شاہ بہرام (1985ء) ان کہ علاوہ کچھ اور فلموں جن میں ان کے منظر دیکھے، آغا سکندر لاہور میں مومن پورہ کے قبرستان میں آسودۂ خاک ہیں، آغا سکندر 25 مئی 1993ء کو ٹیلی وژن، فلم اور تھیٹر کے معروف اداکار آغا سکندر لاہور میں وفات پاگئے۔

## حوالہ جات

زمرہ:1955ء کی پیدائشیں
زمرہ:1993ء کی وفیات
زمرہ:پاکستانی فلمی اداکار
زمرہ:پاکستانی مرد فلمی اداکار
زمرہ:لاہوری شخصیات
دستی علاج

**دستی علاج**  ایک جسمانی علاج کا طریقہ ہے جسے بنیادی طور پر جسمانی معالجین، فزیوتھراپسٹ، کائروپریکٹر، مالشی، پیشہ ور معالجین، کھلاڑیوں کے تربیت کنندے، ہڈیوں کے معالجین اور ہڈیوں کے امراض کے ماہرین استعمال کر کے اعصاب اور کھوپڑی کے درد اور معذوری کا علاج کرتے ہیں؛ اس کا زیادہ تر استعمال اعصاب کے جوڑنے اور ان کی ہیئت میں تبدیلی لانے کے لیے کیا جاتا ہے، ایضًا جوڑوں کی تحریک اور جوڑوں کی باز تشکیل کے لیے۔

2011ء کے ایک ادبی جائزے سے اشارہ ملا ہے کہ ذہنی طمانیت ممکنہ طور پر ایک وجہ ہو سکتی ہے جس کی وجہ سے دستی علاج اعصاب اور کھوپڑی کے ڈھانچوں کے علاج کے مطبی نتائج کو بہتر بناتا ہے۔
## حوالہ جات

زمرہ:متبادل دواؤں کے تصورات
زمرہ:ویکی ڈیٹا سے مطابقت رکھنے والی مختصر تفصیل
زمرہ:نگہداشت صحت
جامع مسجد اسمعیل

**جامع مسجد اسمعیل** جامع مسجد اسمعیل جوہرٹاون بلاک اے ٹو میں تکون پارک کے سامنے واقع ہے۔ یہ مسجد صفائی ستھرائی کے بہترین انتظامات اور خوش کن ماحول کی وجہ سے علاقے بھر میں معروف ہے، جبکہ خطبہ جمعہ اور نماز عیدین کے لیے لوگ دوسرے علاقوں سے بھی آتے ہیں

## حوالہ جات
*

زمرہ:لاہور کی مساجد
کالج روڈ ٹاون شپ

**کالج روڈ ** یہ سڑک ٹاون شپ، لاہور کی معروف اور اہم شاہراہ ہے اس کا نام یونیورسٹی آف ایجوکیشن (سابقہ گورنمنٹ سائنس کالج) سے منسوب ہے  یہ اکبر چوک سے شروع ہو کر غازی چوک تک جاتی ہے، یہ شاہراہ واپڈا ٹاون، ویلنشیا ٹاون اور دیگر سوسائیٹیوں کو لاہور شہر کے ساتھ جوڑتی ہے۔ یہ شاہراہ ٹاون شپ کا اہم کاروباری مرکز ہے، یہاں پر لکڑی، لوہا، شیشہ، ایلومینیم، بلڈنگ مٹیریل، میرج ہالز اور گھریلو سامان کی دکانیں بکثرت موجود ہیں۔ اس شاہراہ کے ایک جانب ٹاون شپ اور دوسری جانب جوہرٹاون واقع ہے۔ اس شاہراہ پر پنجاب حکومت اورنج لائن ٹرین منصوبے کی تکمیل کے بعد بلیو لائن ٹرین منصوبے کی تکمیل کا ارادہ رکھتی ہے جو مجوزہ طور پر 24 کلومیٹر طویل ہو گا اور فیصل ٹاون، مین بلیوارڈ گارڈن ٹاون، مین بلیوارڈ گلبرگ، جیل روڈ، شادمان چوک، مزنگ چونگی، سے ہوتے ہوئے اورنج لائن ٹرین کے ساتھ چوبرجی کے مقام پر لنک کرے گا۔ 

## حوالہ جات
*
نور محمد ترہ کئی

**نور محمد ترہ کئی** (15 جولائی 1971ء - 8 اکتوبر 1979ء) سرد جنگ کے دوران میں ایک افغان کمیونسٹ سیاست دان تھے جو 1978ء سے 1979ء تک افغانستان کے صدر رہے۔ وہ کابل کے نواح میں واقعہ ایک گاؤں میں پیدا ہوئے اور کابل یونیورسٹی میں تعلیم حاصل کی، جس کے بعد انھوں نے اپناسیاسی کیریئر بطور صحافی شروع کیا۔ وہ افغانستان کی پیپلز ڈیموکریٹک پارٹی (PDPA) کے بانی ارکان میں شامل تھے اور پہلی کانگریس میں پارٹی کے جنرل سیکرٹری کے طور پر منتخب ہوئے۔ انھوں نے 1965ء کے افغان پارلیمانی انتخابات میں ایک امیدوار کے طور پر حصہ لیا لیکن نشست حاصل کرنے میں ناکام رہے۔ 1966ء میں انھوں نے پارٹی کے اخبار خلق کا پہلا شمارہ شائع کیا، لیکن حکومت کی جانب سے جلد ہی اسے بند کر دیا گیا۔

انھوں نے پیپلز ڈیموکریٹک پارٹی افغانستان کے خلق ونگ کی قیادت کی، 1978ء میں نور محمد ترکی نے حفیظ اللہ امین اور ببرک کارمل کے ساتھ انقلاب کی قیادت کی اور جمہوریہ افغانستان کی بنیاد رکھی۔ جس کے بعد وہ پہلے ملک کے صدر منتخب ہوئے۔ نور محمد ترکی کی مدت صدارت مختصر اور تنازعات کا شکار رہی۔ ان کی دور اقتدار میں پیپلز ڈیموکریٹک پارٹی دو دھڑوں میں تقسیم رہی۔ یکم جنوری 1979ء کو انھوں نے ملک میں زرعی اصلاحات کا آغاز کیا جو ملک میں مقبول نہ ہوئیں۔ ریاستی پریس نے انھیں عظیم لیڈر اور عظیم استاد کے طور پر پیش کیا۔ حفیظ اللہ امین کے ساتھ ان کے تعلقات کشیدہ رہے، جس کی وجہ سے بعد میں 14 ستمبر 1979ء کو ان کی حکومت کا تختہ الٹ دیا گیا ۔ ان کی وفات کے بعد دسمبر 1979ء میں سوویت اتحاد نے افغانستان میں براہ راست مداخلت کی۔

سیاست کے علاوہ 1940ء کی دہائی میں انھوں نے سوشلزم کے نظریات پر کچھ ناول اور کہانیاں بھی لکھیں۔

## ہلاکت
انقلابِ ثور کو اپنے آغاز سے ہی اندرونی و بیرونی سازشوں کا سامنا تھا۔8 اکتوبر 1979کو اور سویت یونین کی شہ پر پارٹی میں موجود کچھ عناصرکی سازش  کے نتیجے کامریڈ نور محمد ترہ کئی قتل کر دیے گئے۔ نور محمد ترہ کئی کی ہلاکت کے بعد اس کی بیوی اور بھائی سمیت وسیع پیمانے پر اس کے خاندان کے 28 مرد او ر خواتین کو  جیل میں ڈال دیا گیا۔ ان کی ہلاکت کے بعد حفیظ اللہ امین نے اقتدار پر قبضہ کر لیا مگرمحض تین ماہ ہی کابل میں اپنے انجام سے نہ بچ سکا اس کے بعد جب ببرک کارمل اقتدار میں آئے تو ان سب کو رہا کر دیا گیا۔

کابل نیو  ٹائمزکے 2 جنوری 1980ء ایڈیشن میں اس وقت کی وزیر تعلیم وزیر اناحیتا شرحبزاد نے ترہ کئی کو "ملک کے شہید بیٹے" کا خطاب دیتے ہوئے حفیظ اللہ امین کو آمر، پاگل اور امریکی سامراج کا جاسوس کہا ۔

## حوالہ جات

زمرہ:افغان افسانچہ نگار
زمرہ:افغان انقلابی
زمرہ:افغان صدور
زمرہ:افغان کمیونسٹ
زمرہ:افغان ملحدین
زمرہ:افغان ناول نگار
زمرہ:افغانستان کے وزرائے اعظم
زمرہ:افغانستان میں 1970ء کی دہائی
زمرہ:ایشیا میں 1979ء میں قتل
زمرہ:بیسویں صدی کے افسانہ نگار
زمرہ:بیسویں صدی کے ناول نگار
زمرہ:پشتون شخصیات
زمرہ:پشتون قوم پرست
زمرہ:جامعہ کولمبیا کے فضلا
زمرہ:صوبہ غزنی کی شخصیات
زمرہ:صوبہ کابل کی شخصیات
زمرہ:مقتول سربراہان حکومت
زمرہ:مقتول سربراہان ریاست

زمرہ:1917ء کی پیدائشیں
زمرہ:1979ء کی وفیات
زمرہ:افغان مرد مختصر کہانی نویس
زمرہ:سزائے موت یافتہ افغان شخصیات
زمرہ:سزائے موت یافتہ صدور
ٹاکویلا، واشنگٹن

**ٹاکویلا، واشنگٹن** ( )کنگ کاؤنٹی، واشنگٹن، ریاست واشنگٹن، ریاستہائے متحدہ امریکا کا مضافاتی علاقہ ہے۔

## مزید دیکھیے
*

## حوالہ جات

## بیرونی روابط

* City of Tukwila website
* City of Tukwila's Tourism website
* "Visiting Tukwila" takes on a whole new meaning"، *[[The Seattle Times]]*

زمرہ:ریاست واشنگٹن کے شہر
زمرہ:کنگ کاؤنٹی، واشنگٹن میں شہر
زمرہ:1853ء میں آباد ہونے والے مقامات